Diari Oficial de la Generalitat Valenciana


Sumari del DOGV 6540, del 10-06-2011 (2011/6000)

Notificació de la sentència dictada en el judici verbal número 614/2010.
------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6000


Organisme emissor
:   Jutjat de Primera Instància i Instrucció Número 1 de Nules

Tipus de document
:   Edicte

Notificació de la sentència dictada en el judici verbal número 614/2010. [2011/6000]  
Judici verbal 000614/2010  
De: Catalana Occidente.  
Procuradora Paz García Peris.  
Contra: Reciclajes y Contratas, SL.   
Sergio Bustamante Balen, secretari del Jutjat de Primera Instància i Instrucció número 1 de Nules, faig saber que en el procediment judici verbal número 614/2010 seguit a instàncies de Catalana Occidente contra Reciclajes y Contratas, SL, s'ha dictat la sentència, que conté els particulars que, literalment, són com segueix:  
«Sentència número 75/2010  
Nules, 24 de juny de 2010.  
Sonia Lleó Martín, jutgessa substituta del Jutjat de Primera Instància i Instrucció número 1 de Nules, ha conegut aquestes actuacions de judici verbal per a reclamar quantitat 614/2010, promogudes per la procuradora Paz García Peris, en nom i representació de la companyia d'assegurances Catalana Occidente i en la seua defensa el lletrat César Ortega Prades, contra Reciclajes y Contratas, SL, declarat en situació de rebel·lia processal per no comparéixer a l'acte del judici a pesar d'estar citat de forma legal.  
  
Dispositiva  
Estime de forma íntegra la demanda interposada per la procuradora, Paz García Peris, en nom i representació de la companyia d'assegurances Catalana Occidente, contra la mercantil Reciclajes y Contratas, SL, declarada en situació de rebel·lia processal, condemne la demandada a pagar a l'actora la quantitat de dos mil dos-cents setanta-cinc euros amb onze cèntims d'euro (2.275,11 euros), més els interessos legals produïts per la citada quantitat des de la data d'interpel·lació judicial fins a fer-ne el pagament complet.  
Les costes causades en la tramitació d'aquest procediment aniran a càrrec de la part demandada.  
Notifiqueu aquesta sentència a les parts i feu-los saber que contra aquesta es pot interposar un recurs d'apel·lació, que, si pertoca, caldrà preparar davant d'aquest Jutjat dins dels cinc dies següents a aquell en què aquesta siga notificada.  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme; Sonia Lleó Martín, jutgessa del Jutjat de Primera Instància i Instrucció número 1 de Nules.  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit haurà de constituir-lo ingressant la quantitat esmentada al banc Banesto, en el compte corresponent a aquest expedient (JJJJ 2111 SL EEEE AA) indicant; en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors».  
I atés que el demandat esmentat, Reciclajes y Contratas, SL, es troba en parador desconegut, s'expedeix aquest edicte a fi que valga de notificació de forma deguda.  
  
Nules, 2 de març de 2011.- El secretari judicial: Sergio Bustamante Balen.